60 personer evakuert etter brann i Oslo
- Vi fikk melding om en brann i Casparis gate klokken 09.32, sier operasjonsleder i Oslo politidistrikt, Ola Krokan til VG. - Klokken 09.48 fikk vi melding om at brannen var slukket, sier operasjonslederen. - Brannvesenet driver fortsatt søk i kjelleren der brannen startet. Årsaken til brannen er uklart, sier Krokan. Brann og redningsetaten skriver på Twitter at de driver med røykventilering på stedet. Politiet skriver på Twitter at ingen av de 60 beboerne ser ut til å være eksponert for røyk. Like før klokken 10.30 fikk alle beboerne vende tilbake til sine leiligheter, ifølge politiet på Twitter.
Alle nødetatene på plass ved leilighetskompleks i Casparis gate i Oslo.